Document ID: /roh_data/filtered/fineweb-2-filterrobots_roh.jsonl.gz/26263

Il project è vegnì lantschà avant bun dus onns da la HTW a Cuira. La finamira dal project è ch'ils hotels en il Grischun ed il Tessin partan lur collavuraturs per uschia evitar che quels èn senza lavur durant las stagiuns ch'i marscha pauc.
Concret munta quai che stagiunaris duain vegnir recumpensads sch'els èn annunziads tar il program da parter collavuraturs ed han duas plazzas da stagiun, ina da stad ed ina d'enviern. Sch'els pon mussar si tar la plattafurma ch'els han gia ina proxima plazza, na ston els betg sa spruvar da survegnir ina plazza per incassar maximalamain 6 emnas ad onn indemnisaziun per persunas dischoccupadas. Uschia pon vegnir surmuntadas pitschnas luccas da paja tranter las stagiuns a moda nunbirocratica.
Il project cumenza l'entschatta da l'auter onn e cuzza trais onns.
RR novitads 16:00